Det er endnu ikke lykkedes at finde to eftersøgte mænd, der er sigtet i drabssagen fra Jomfru Ane Gade i Aalborg. Mændene bor i København og er 23 og 26 år. Sidstnævnte blev løsladt ved et grundlovsforhør forrige uge, men Landsretten afgjorde senere, at han alligevel skulle varetægtsfængsles. - Vi har et glimrende samarbejde med Københavns Politi, der har ledt på flere adresser. Men fortsat uden held, siger vicepolitiinspektør Kell Svenningsen fra Nordjyllands Politi i Aalborg til DR Nordjylland Han har ikke noget bud på, om de to er flygtet til udlandet.

Opsummering:
Måske er to københavnske mænd flygtet ud af landet